  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Удмуртиысь Шаталов-Пушинъёслэн семьязы «Успешная семья Приволжья» вожвылъяськонын «Любовь к малой Родине» номинациын вормиз. Конкурслэн финалэз Чувашиын 8-тӥ пӧсьтолэзе ортчиз. Со сярысь элькун тӧролэн но кивалтэтлэн пресс-службаез ивортӥз. « Вожвылъяськонлэн валтӥсь ужпумез – семья дунлыкез но йӧскалык йылолъёсты азинтон. Котькуд адями асьлэсьтыз лулчеберетсэ утьыны но егит выжыослы сётыны мед быгатоз. Шумпотӥськомы, улос люкетын вормисьёс вожвылъяськонлэн финалаз элькунмес сӥё-дано возьматӥзы » Ольга Лубнина, Удмуртиысь мерлыко политикая но ужъя министр Руслан Валерьевичлэн но Галина Алексеевналэн вить пиналзы – ньыль ныл но одӥг пи. Кык бадӟым нылзы семья кылдытӥзы ни. Анай-атай нылпиосынызы улослэн мерлыко улоназ мыло-кыдо пырисько. Семья трос гинэ данъетъёсын пусъемын. Финалэ Приволжск федерал округысь 14 улосъёсысь кык яке тросгес быдэ вуымтэ пиналъёсын семьяос пыриськизы. Нырысетӥ инты Татарстанысь Камашевъёслэн семьязы басьтӥз, кыкетӥ интыын – Пенза улосысь Алаухов-Гаврюшинъёслэн семьязы, Башкортостанысь Фархутдиновъёс куинетӥ луизы. Тодэ вайытом, Ижкарын 20 семья «За любовь и верность» медаль басьтӥз. Тегъёс: семья вожвылъяськон Удмуртия ПФО  